
	   Нұр-Сұлтан қаласы 




Дүниежүзілік сауда ұйымына қосылу шарты ретінде қабылданған міндеттемелерге сәйкес Қазақстан Республикасы Еуразиялық экономикалық одақтың Бірыңғай кедендік тарифі баждарының ставкаларымен салыстырғанда неғұрлым төмен кедендік әкелу баждарының ставкаларын қолданатын тауарлардың және осындай баждар ставкалары мөлшерінің тізбесіне өзгерістер енгізу туралы

2014 жылғы 29 мамырдағы Еуразиялық экономикалық одақ туралы шарттың 45-бабына, Еуразиялық экономикалық комиссия туралы ереженің 
16-тармағына (2014 жылғы 29 мамырдағы Еуразиялық экономикалық одақ туралы шартқа № 1 қосымша) 2015 жылғы 16 қазандағы Еуразиялық экономикалық одақтың кедендік аумағында тауарларды әкелу мен олардың айналымының кейбір мәселелері туралы хаттаманың 3-бабына және Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссияның Жұмыс регламентіне № 1 қосымшаның 132-тармағына сәйкес Еуразиялық экономикалық комиссия Кеңесі шешті:
1. Еуразиялық экономикалық комиссияның 2015 жылғы 14 қазандағы 
№ 59 шешімімен бекітілген Дүниежүзілік сауда ұйымына қосылу шарты ретінде қабылданған міндеттемелерге сәйкес Қазақстан Республикасы Еуразиялық экономикалық одақтың Бірыңғай кедендік тарифі баждарының ставкаларымен салыстырғанда неғұрлым төмен кедендік әкелу баждарының ставкаларын қолданатын тауарлардың және осындай баждар ставкалары мөлшерінің тізбесіне мынадай өзгерістер енгізілсін:
а) ЕАЭО СЭҚ ТН 1207 99 960 0 коды бар позиция мынадай мазмұндағы позициялармен ауыстырылсын:
	«1207 99 960 1

	– – – – – ши жаңғақтары (Vitellaria paradoxa C.F. Gaertn.), шореи жаңғақтары 
(Shorea macrophylla (de Vries) 
P.S. Ashton, Shorea stenoptera Burck), май жаңғақтары (Shorea robusta C.F. Gaertn.), қабықта немесе қабықтан тазартылған; үнді гарциниясының тұқымдары (Garcinia indica (Thouars) Choisy)
	014

	1207 99 960 9
	– – – – – өзгелер
	0»;


б) мынадай мазмұндағы 14-сілтемемен толықтырылсын:
«14 Кедендік әкелу бажының ставкасы 2025 жылғы 1 шілдеден бастап қолданылады.».
2. Осы Шешім ресми жарияланған күнінен бастап күнтізбелік 10 күн өткен соң күшіне енеді.


Еуразиялық экономикалық комиссия Кеңесінің мүшелері:

	Армения Республикасынан


	Беларусь Республикасынан


	Қазақстан Республикасынан


	Қырғыз
Республикасынан


	Ресей
Федерациясынан

